செருமேனியம் ஓராக்சைடு

செருமேனியம் ஓராக்சைடு (Germanium monoxide) என்பது , GeO மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செருமேனியம் மற்றும் ஆக்சிசன் சேர்ந்து உருவாகும் இச்சேர்மத்தின் தனிச்சிறப்புகள் நன்கு விவரிக்கப்படவில்லை. செருமேனியம் ஈராக்சைடுடன் செருமேனியம் உலோகத்தை 1000 0 செல்சியசு வெப்பநிலைக்குச் சூடுபடுத்தினால் மஞ்சள் நிறப் பதங்கமாக செருமேனியம் ஓராக்சைடு உருவாகிறது. மஞ்சள் பதங்கத்தை 650 0 செல்சியசு வெப்பநிலைக்குச் சூடுபடுத்தினால் பழுப்பு நிறம் கொண்ட செருமேனியம் ஓராக்சைடாக மாறுகிறது. ஈரியல்பு ஆக்சைடான இது அமிலங்களில் கரைந்து செருமேனியம்(II) உப்புகளையும் காரங்களில் கரைந்து Ge(OH)3− அயனிகள் கொண்ட மூவைதராக்சோசெருமேனேட்டுகள் அல்லது செருமேனைட்டுகள் உருவாகின்றன.Egon Wiberg, Arnold Frederick Holleman (2001) Inorganic Chemistry, Elsevier 

 வேதிப்பண்புகள் 
செருமேனியம் ஆக்சைடு Ge மற்றும் GeO2 ஆகச் சிதைவடைகிறது.Shriver and Atkins. Inorganic Chemistry (5th Edition). W. H. Freeman and Company, New York, 2010, pp 365.

 மேலும் காண்க 
செருமேனியம் ஈராக்சைடு

 மேற்கோள்கள் 

பகுப்பு:செருமேனியம்(II) சேர்மங்கள்
பகுப்பு:ஆக்சைடுகள்